[ Català - Castellano - English ] segueix-nos a\nPRESENTACIÓ DE SERVEIS ASEGEMA 2016\nGESTIÓ LABORAL I PREVENCIÓ DE RISCOS\nINNOVACIÓ TECNOLÒGICA I MEDIAMBIENT\nBOBO CHOSES i 'PARÀSITS'\nEls nens que surten a l’oscaritzada pel·lícula Paràsits van vestits amb roba de Bobo Choses, i les prendes apareixen en diferents seqüències de la pel·lícula a través del nen de la família Park. El principal mercat de la firma és Àsia, especialment Corea i Japó, i el distribuïdor amb el que treballen cedeix sovint roba per sèries i films. Tot i aix...\nAITANA by COTEXMO, un nom sostenible\nEls articles reciclats han tingut molt bona acceptació per part dels clients del nostre associat COTEXMO, i per aquest motiu, han desenvolupat AITANA, un nou article en punt llis de 150 gms, fet amb fil de poliéster/cotó reciclat, que estarà disponible en tres colors : blanc, gris xeviot i negre, i que està especialment pensat per donar resposta a la demanda d’aquests tipus d’articles també de...\nBOBO CHOSES creix un 17,9% el 2019\nEl nostre associat ha facturat 11,2 milions d’Eurus el 2019. De cara al 2020, l’empresa vol reforçar el seu ecommerce i enfortir el mercat espanyol, tot potenciant el seu negoci de moda per a adults. L’empresa compta amb 450 punts de venda multimarca, repartits per França, Alemanya, Itàlia, Suècia, Països Baixos, Xina i Corea, i en el territori nacional, que comparteix amb l’única bo...\nBOBOLI, de Barcelona a Kazakhstan\nEl nostre associat ha fet una forta aposta per l’exportació, per compensar la baixada de vendes nacional, i ja seran 70 països aquells en els que la firma hi tindrà presència, l’últim Kazakhstan, en un dels centres comercials més importants de la ciutat d’Almaty. Les vendes internacionals suposen ja el 45% de la facturació de l’empresa, que en el 2019 s’ha acostat als 40...\nASEGEMA lidera l'estudi sobre ECONOMIA CIRCULAR del Sector TÈXTIL del MARESME\nASEGEMA ha aconseguit una subvenció per a desenvolupar un projecte d’economia circular en el sector tèxtil de la comarca que, de la mà de l’Alba Moreno, Tècnica de Medi Ambient d’Asegema, ja ha començat a rutllar. L’objectiu principal de l’estudi és determinar l’estat real de l’economia circular al Maresme, passant per diferents fases : coneixent les problem&agrav...\nARPE : Finalista del Premi Catalunya Ecodisseny 2019\nI ha estat gràcies al seu producte Arpe Circular Towel que s’ha obtingut gràcies a un procés de l’economia circular. Amb aquest producte han aconseguit ser nominats com a finalistes, en la categoria de productes en desenvolupament. Aquest premi reconeix productes, productes en desenvolupament i estratègies de foment de productes que estiguin dissenyats per a millorar el comportament ambiental dels mateixos ...\nCOTEXMO : RE-ECO TEXTILE ORGANIC en totes les línies de cotó 100%\nCotexmo puja un esglaó més, i ha decidit transformar la totalitat dels seus teixits de cotó 100% en cotó orgànic, contribuint així, en el procés de de millora mediambiental del planeta. En cada compra d’aquests tipus de teixits s’entregaran les etiquetes que ho certifiquen. D’aquesta manera, els clients que compren aquest producte, participen d’aquesta millora però ta...\nTot sobre l'AFTERWORK d'ASEGEMA\nAquest format d’esdeveniment és una novetat en l’Associació que, seguint aquestsnous plantejaments presentats, pretén guanyar visibilitati connectar més amb la seva base associativa. Tota la informació aquí.Vegeu el VÍDEO de la Jornada. ...\nBOBOLI obre una filial a Colòmbia\nEcommerce en els mercats madurs i expansió en els mercat emergents, són els pilars de la nova estratègia de Boboli que, recentment ha obert una filial a Colòmbia, i ha tancat nous acords a Kazajistan i Pròxim Orient en línia amb la seva estratègia d’acceleració a l’estranger, mentre que a Espanya, ha procedit a una reordenació de la seva xarxa comercial. Durant l’&ua...\nBOBOLI s’apunta a la moda de les col·leccions càpsula amb BUFF\nLa moda imposa el ritme. H&M, Zara, Bershka, i tants d'altres, s'han apuntat a la tendència de les col·leccions càpsula. I què és una col·lecció càpsula? Són una línia de peces de vestir exclusives creades per algun dissenyador famós, celebrity o influencer expressament per a una firma concreta, fusionant un concepte creatiu on el col·laborador se n'ocupa del ...\nCP ALUART juga amb foc !\nEn la seva constant evolució en teixits de punt per a ús tècnic, el nostre associat CP ALUART ha fet un pas més evolucionant els teixits de la seva línia retardant de flama que fabriquen a base de la combinació de fibres Modacrílica 55% Cotó 45%, abocant un resultat de LOI 32 (Limited Oxygen Index). D'aquesta manera s'acompleix la normativa EN-11612, i el Certificat OEKOTEX Standard 100 en c...\nTEXTIL ZEDESA innova i fa créixer la Moda Sostenible\nParlem de roba íntima feta amb fil de soja gràcies a una maquinària de confecció d’última generació, de manera que la innovació, la sostenibilitat i l’artesania fan un triplet perfecte. La fabricació artesanal continua essent una senya d’identitat de la marca. El fil de soja és un material d’unes qualitats inigualables, que aporta molts beneficis a la pell. &E...\nArpe Barcelona guardonada en els Premis Sustainability Awards 2019\nCom ja vam avançar anteriorment, el nostre associat estava nominat per a aquest premi, i finalment, s’ha esdevingut. Arpe ha estat premiada en dues categories : Iniciativa Social i com a recomanació de producte sostenible, en aquest cas per una tovallola feta amb teixit PET reciclat, que es recomana com a producte sostenible 2019. És sapigut que, Arpe Barcelona manté un fort compromís social en diversos c...\nArpe nominada als Premis Sostenibilitat 2019\nManufacturas ARPE ha estat nominada finalista en cinc de les set categories dels Premis a la Sostenibilitat que atorga PSI, la xarxa internacional de la indústria de productes promocionals més important d’Europa, gràcies al seu projecte propi d’economia circular, que li permet la recuperació de tovalloles de microfibra personalitzades. Arpe ha participat també en el Projecte de Simbiosi Industrial ...\nBòboli a Colòmbia\nEl nostre associat ja té presència a Mèxic, però ara, amb l’obertura d’aquesta filial, obrirà punts de venda en el canal multimarca colombià. I es convertirà així en el segon mercat llatinoamericà de la companyia. A Mèxic actua a través dels grans magatzems Palacio del Hierro, i ara estan a la recerca de Direcció per al mercat colombià amb l&rsq...\nEls nous teixits ecològics arriben a COTEXMO\nCOMERCIAL TEXTIL MORENO ha decidit emprendre accions per afavorir la sostenibilitat ambiental, social i econòmica de la societat on ens trobem, i per aconseguir això, han decidit realitzar una transició cap a materials més ecològics i amb fabricació local de la teixiduria, tints i acabats. Disposen a més, de l’etiqueta Oeko-Tex Classe I, i han convertit tots els seus articles de cotó i...\nFRANCESC ALGÁS de STAR TEXTIL, és entrevistat en profunditat a Modaes\nDesprés de quaranta anys en el sector, el fundador de BÓBOLI i associat d’ASEGEMA, explica que una de les decisions més encertades va ser deixar la producció per a la gran distribució i crear marca pròpia. Llegiu l’entrevista completa aquí. ...\nJOSEP ESPÍGUL, nou President d'ASEGEMA\nDes del 18 de juny del corrent, l'Associació d'Empresaris de Gèneres de Punt de Mataró i Comarca es constitueix sota la Presidència de Josep Espígul, que substitueix Paulí Aluart, qui ha estat més de sis anys en el càrrec. El Sr. Espígul ja havia presidit la nostra patronal entre els anys 2000 i 2013, i novament apostem per la seva gestió. Des de l'Associació, agraï...\nARPE revoluciona el mercat incorporant teixit reciclat en els seus productes\nEl nostre associat ARPE BARCELONA, ha designat l’any 2019 com l’any de màrqueting respectuós amb el medi ambient, i aquest nou teixit forma part d’un projecte més ampli per incorporar l’economia circular i l’ecodisseny a Arpe. L'empresa especialitzada en la fabricació, impressió i disseny de productes de microfibres, s'avança una altra vegada als seus competidors i desenvolu...\nELS SíMBOLS DE LES ETIQUETES TÈXTILS TENEN PROPIETARI.\nRentar màxim a 30 graus, o utilizar o no assecadora, lleixiu… són les instruccions de cura de les prendes tèxtils que habitualment trobem en forma de símbols en les etiquetes interiors de cada peça de roba. També utilitzem aquesta simbologia en les fitxes tècniques, en alguns documents, catàlegs, etc. I hi estem molt habituats, a tot el món. Però… sabíeu q...\nEUROPA INJECTA PROP D’UN MILIÓ D’EUROS PER A LA INNOVACIÓ TÈXTIL AL MARESME\nL’alcalde de Mataró i president de la Fundació TecnoCampus, David Bote, l’alcaldessa de Calella, Montserrat Candini, i el director general de negoci del Centre Tecnològic Eurecat, Miquel Rey, han presentat el Projecte d’Especialització i Competitivitat Territorial (PECT) de Mataró-Maresme per impulsar l’Smart Textil, acompanyats de la representació del gremi tèxtil a la coma...\nASEGEMA VISITA EL SINCROTRÓ ALBA\nProp d’una vintena de persones van tenir l’oportunitat de visitar el Sincrotró ALBA durant el passat 6 de febrer, convocades per AEI-Tèxtils i Asegema, que van organitzar la visita. Els visitants han manifestat la seva admiració i satisfacció pel que van veure i aprendre, i és que realment, aquesta infraestructura que tenim tant a prop, a Cerdanyola del Vallès, sembla quelcom ben futurista. ...\nHidrocolor fa la demostració industrial dels DWOR alternatius\nLa AEI Tèxtils, clúster català de tèxtils tècnics, del que és membre Hidrocolor, va coordinar la demostració industrial amb l’empresa. També hi van participar experts de Leitat. Durant la prova a escala industrial, els experts van mesurar paràmetres del procés i van prendre mostres que serviran per analitzar els riscos, l’impacte ambiental i l’anàlis...\nASEGEMA S’UNEIX A LA TAULA TÈXTIL\nASEGEMA forma part del total de dotze entitats que conformem aquest grup de treball que neix amb l’objectiu de promocionar i potenciar els estudis d’Enginyeria Tèxtil, dins un marc de col·laboració empresa-universitat. L’acte oficial de constitució de la Taula del Tèxtils va tenir lloc el passat dijous, a les instal·lacions de l’Escola Superior d’Enginyeria Industrial, A...\nModacc visita el centre logístic de Boboli\nASEGEMA es va fer ressò de la crida de Modacc a visitar les noves instal·lacions logístiques del nostre associat BOBOLI a Llinars Park. El passat dimarts 14 de novembre, Boboli ens va obrir les portes de la seva nau, el desenvolupament de la qual l’ha portat a terme l’empresa SCHAEFER. Boboli ha duplicat el seu volum de negoci en cinc anys i això, té una repercussió directa en el volum de pece...\nBóboli : 44 milions en cinc anys.\nEl nostre associat Bóboli ha duplicat vendes en cinc anys, passant de 22 milions d’eurus el 2012 à 44 milions d’eurus el 2017 (tancament de l’exercici el 30 de setembre). Només en el darrer any, i després d’un creixement sostingut, la companyia ha elevat la seva xifra de negoci fins a un 12%. La idea és conservar aquest ritme en els propers anys recolzant-se en la seva aposta pel retail i...\nBobo Choses llança una colecció per a recolzar la protecció dels oceans\nEl nostre associat Bobo Choses ha llançat W.I.M.A.M.P. (Worldwide Inventive Minds Against Monsters of Pollution*). Es tracta d’una col·lecció de 16 prendes unisex amb dibuixos realitzats per nens de tot el món, que destinarà els seus beneficis a la ONG Oceans Conservancy. Aquesta ONG porta a terme accions per a preservar els oceans. Suèters estampats i pantalons fabricats amb cotó 70% bio. E...\nWORLD COMPLEMENTS COMPRA PIKYS\nEl nostre associat World Complements ha comprat l’empresa J.Gras Codol, propietària de les marques Pikys, Pikysport i Pikines. Aquesta adquisició forma part de la nova estrategia de World Complements, en la que un dels seus objectius és donar continuïtat a una marca històrica, de prestigi contrastat i líder en el mercat espanyol en la seva categoria de producte. La nova col·lecció de P...\nPremis ‘ben guanyats’ en la 1ª edició de Re-imagine Textile.\nAhir 11 de juliol es va cel•lebrar el lliurament dels Premis Reimagine Textile, a la Sala Foyer del Tecnocampus. Asegema amb l’Ajuntament de Mataró, el centre tecnològic Eurecat i el Tecnocampus mateix, han organitzat la primera edició d’aquests premis, adreçats a emprenedors i empreses de recent creació amb idees de negoci relacionades amb la tecnologia i la innovació en el Sector T&egra...\nTextil ZeDeSa finalista dels Premis Nacionals de la Moda.\nEls Premis Nacionals de la Moda es convoquen amb la finalitat de reconèixer el mèrit i avalar el prestigi del Sector de la Moda a Espanya. El Ministerio de Industria, Energía y Turismo, a proposta de la Mesa de la Moda Española, va crear el 2013 els Premios Nacionales de la Moda, contribuint al recolzament de la ‘Marca España’. Així, es pretén donar reconeixement institucional i social ...\nBóboli i el món de les Fades, a la 080 Bcn Fashion\nEl nostre associat Boboli ha presentat en el 080 Barcelona Fashion la seva col•lecció per a la propera temporada de Tardor-Hivern 2017/18 sota el títol ‘Enchanted Forest’. La col•lecció s’inspira en la màgia de les fades i dels animals, el misteri del bosc encantat… en un món de conte de Fades… Hivernal i alegre alhora, gràcies a la varietat i riquesa dels estampa...\nEls Premis Re-imagine Textile es deixen seduir per 9 candidatures.\nLa categoria de Millor Idea Empresarial i la categoria de Millor Start-up estan a punt de sortir a la llum després de que TecnoCampus i Ajuntament de Mataró, Eurecat i Asegema han organitzat la 1ª Edició de Premis Re-Imagine Textile. L’objectiu d’aquests premis és contribuir al desenvolupament socioeconòmic de Mataró, mitjançant el suport econòmic, logístic i d’...\nEl Maresme recupera la indústria tèxtil.\nMataró, 19 de juny de 2017. Així ho ha assegurat el President d’ASEGEMA a La Vanguàrdia, durant una entrevista que s’ha publicat aquest matí. El sector tèxtil del Maresme ha iniciat un procés de recuperació degut a varis factors com per exemple, la resposta cada cop més ràpida de les fabricacions, que ha permès superar la competencia xinesa instal•lada al te...\nASEGEMA ha signat un acord de col•laboració amb SGS\nASEGEMA ha signat un acord de col•laboració amb la certificadora suïssa SGS Société Générale de Surveillance, líder mundial de serveis tècnics d’inspeccions, verificacions, assajos i certificacions, per a la realització d’assajos físics i químics dels productes tèxtils. L’objectiu principal d’aquest conveni és garantir la qualitat...\nHATAPRESS debuta a Texprocess\nEl nostre associat Hatapress ha donat un pas endavant debutant a Texprocess, la Fira que ha estat vigent a Frankfurt fins el 12 de maig del corrent.L’empresa hi ha portat les calandres per a sublimació i planxes transfer. Hatapress compta amb calandres de rotllo a rotllo, de posicionament, prenda tallada, calandres de gran format i calandres per a petites produccions i mostrari. Des de que Hatapress ha irromput en el mercat de la su...\nPREMIS REIMAGINE TEXTILE, L’APOSTA DE MATARÓ PEL TÈXTIL INTEL•LIGENT\nL’objectiu d’aquests premis és contribuir al desenvolupament socioeconòmic de Mataró, mitjançant el suport econòmic, logístic i d’acceleració dels nous projectes empresarials. Els Premis Reimagine Textile distingeixen dues categories. La primera s’adreça a reconèixer idees empresarials relacionades amb el món tèxtil, amb un premi de 3.000 euros al...\nEns cal personal qualificat per al sector tèxtil al Maresme.\nEl president d’ASEGEMA comparteix amb Foment de la Producció les necessitats actuals del sector tèxtil i els principals reptes que es presenten de cara al futur. Paulí Aluart prové d’una família de tradició tèxtil. L’any 1988 va crear la seva pròpia empresa i des de fa 25 anys és el director de C.P. Aluart S.L. La companyia es va iniciar en el sector moda per home am...\nHEM PERDUT UNA GENERACIÓ, i ens està costant molt recuperar-la.\nHi ha un motor econòmic històric a la nostra comarca : el sector tèxtil. Amb la crisi una gran part del teixit empresarial d’aquest sector ha desaparescut o bé ha minvat. I per primera vegada, diu l’Informe de Texfor, després d’una dècada, s’ha estancat el procés de destrucció d’empreses tèxtils. Es calcula que, a nivell estatal, unes 10.000 empreses del...\nTWIN UNION disposa de l’últim en maquinària serigràfica digital\nEns ho explica el nostre associat Carlos Martínez. La impressió es pot fer directament sobre la prenda en qualitat fotogràfica sense necessitat de fotolits ni motlles. Els costos d’impressió són aproximadament un 50% més baixos que amb d’altres màquines d’impressió digital, amb una producció de 500-600 prendes/hora sobre blanc i 100-150 prendes/hora sobre prendes de ...\nASEGEMA repeteix presència i participació a la Fira BSTIM\nArribem de bon matí. És dimecres 22 de febrer i al Recinte de l’Escorxador ja hi ha marxa. La Fira BSTIM 2017 arrenca… i ASEGEMA repeteix presència i participació. Enguany, ubicats en un espai més privilegiat, vistós i accessible, hem donat resposta a totes les demandes de competència de l’Associació que han anat sorgint : nous talents que s’inicien en el sector i qu...\nBOBOLI INAUGURA LES DESFILADES DE LA 080 BCN FASHION\nAhir dilluns 30 de gener, la moda infantil de Boboli va obrir la jornada inaugural de la 19ª edició del 080 Barcelona Fashion, que se celebra en el Teatre Nacional de Catalunya fins el proper divendres 3 de febrer. La proposta del nostre associat Boboli, és la col•lecció ‘Boboli Airlines’, una proposta que pretén recórrer tots els països del món, per a aquesta Primavera-Estiu ...\nReconeixement a ASEGEMA pels 25 anys de CETEMMSA.\nEls membres de la Junta d’ASEGEMA, van rebre de la mà d’EURECAT, un reconeixement per la seva implicació com a impulsors del centre d’innovació del Maresme, que va néixer l’any 1991 sota el nom de CETEMMSA, i que ha fet una extensa i profunda tasca al territori, i que és de tots coneguda. La idea del centre tecnològic, d’innovació i formació, es va forjar des d&...\nASEGEMA participa en el primer Textworking.\nEl President d’ASEGEMA, Paulí Aluart, i el Regidor d’Educació i Treball, Miquel Àngel Vadell, han presentat avui la primera Jornada de Textworking que se cel.lebra a Mataró, dins del Programa INSERTEXT. Deu empreses del territori i més de 70 persones amb qualificació professional i experiència en el Sector Tèxtil, s’han posat en contacte a través d’un sistema ...\n‘Som un dels sectors més sensibles a la crisi’.\n‘Que no tanquin empreses dóna una certa estabilitat’. Així ho afirma el President d’ASEGEMA, Sr. Paulí Aluart, en una entrevista al Diari El Punt, el passat diumenge, 2 d’octubre. L’entrevista se centra en conèixer la situació actual del Sector Tèxtil al nostre territori, donades les seves particularitats i la profunda crisi que ha patit. Tot i que sembla ser que les dades ap...\nLes empreses tèxtils del Maresme han fet els deures.\nEl President d’ASEGEMA, Paulí Aluart, reclama a l’Ajuntament més informació sobre el PECT, perquè ‘volem ser més actius’ en els projectes en comú, i diu que, per a assegurar que iniciatives com aquesta tinguin èxit cal ‘més professionalització i coneixement’ en el sector. Amb el focus sempre en el sector tèxtil del territori, el Capgr&ogra...\n“Acabem de rebre un mail des de Nova York, algú ens ofereix vendre els nostres productes allà”.\nEn Joaquín León, fundador de Hoko-Esport i associat d’ASEGEMA, ha concedit una entrevista pel Diari Digital de Mataró i el Maresme Capgròs. Hoko-Esport és una empresa de roba esportiva que té ja nou anys de vida. Durant aquest temps, l’empresa no ha fet més que créixer i créixer. Avui compta amb 22 treballadors, tres botigues i ha facturat 3 milions d’euros el 2015....\nJornada-Taller : Finançament de projectes d’I+D+i per a empreses del sector tèxtil\nEl Centre Tecnològic EURECAT, en col.laboració amb ASEGEMA, ACTE i CDTI, organitza una Jornada-Taller sobre Finançament de Projectes d’I+D+i per a Empreses del Sector Tèxtil. La Jornada tractarà les oportunitats de finançament que ofereix el Centro para el Desarrollo Tecnológico e Industrial (CDTI) dirigides al sector tèxtil. La Jornada s'adreça a empreses i emprenedors del ...\nRevelador discurs del President d’Asegema durant el Debat TEXTILE 4.0 a Canet de Mar.\nEl passat dijous, 7 d’Abril, va tenir lloc el Debat Textile 4.0 al Centre de Recerca i Transferència de Tecnologia Tèxtil de Canet de Mar, amb gran èxit de convocatòria i de continguts. El President d’Asegema, el Sr. Paulí Aluart, va inaugurar les ponències llançant una mirada retrospectiva al procés de desenvolupament de la indústria tèxtil des dels seus inicis al...\nASEGEMA participa en el Debat TEXTILE 4.0\nEl President de l’Associació d’Empresaris de Gènere de Punt de Mataró i Comarca (ASEGEMA), el Sr. Paulí Aluart, desenvolupa la seva ponència sobre les Perspectives del Sector a la Indústria 4.0, en el marc del Debat TEXTILE 4.0 que se celebra en el Centre de Recerca i Transferència de Tecnologia Textil de Canet de Mar. Entre tots els ponents, en aquest debat s’analitza com la tecn...\nASEGEMA impulsora del Projecte INSERTEX\nTret de sortida per al Projecte INSERTEXT : El projecte s’ha ideat per promoure l’ocupació de persones provinents del sector tèxtil i la confecció, i amb l’ànim contribuïr a la recuperació del sector tant per la banda de l’oferta com de la demanda. S’ofereix assessorament individualitzat i formació, i preveu, entre d'altres coses, subvencionar les empreses que contractin...\nPresentem el nou catàleg de serveis ASEGEMA\nLa fira BSTIM ens ha donat també l’oportunitat de renovar-nos i de reinventar-nos. ASEGEMA ha presentat en la mateixa el seu nou catàleg/folletó, que explicita la seva esència i els serveis que oferim als nostres associats, serveis que hem millorat i que cada vegada seran més. Val a dir que s’ajunten les bones notícies, perquè també la nostra imatge ha estat renovada amb el comen...\nASEGEMA a la Fira BSTIM\nDurant el 24 i el 25 de Febrer va tenir lloc la Fira BSTIM a Igualada. Organitzat per Fira d’Igualada i l’Agrupació Tèxtil FAGEPI, BSTIM és un saló professional que pretén donar resposta a les necessitats d’aprovisionament en proximitat de peça acabada de marques i distribuïdors del sector de la moda. ASEGEMA hi va ser present absorbint l’ambient i les inquietuts de tots els p...\nAsegema estrena nova web\nAmb l'entrada del nou any 2016, Asegema renova totalment la seva imatge i la seva web. Amb aquest canvi es pretén donar un toc de modernitat a l'associació, afegint més color i dinamisme al logotip, ressaltant la seva vinculació al món cooperatiu empresarial amb un grafisme que recorda al concepte de "networking".D'altra banda, la nova web presenta els continguts d'una forma més ordenada i enten...\nTEXTPRINT, guanyadora del Premi FAGEM a la Trajectòria Empresarial, edició 2015\nTenim la satisfacció d'anunciar-vos que TEXTPRINT, S.A. ha sigut mereixedora del Premi FAGEM a la Trajectòria Empresarial de l'edició 2015. Josep Espígul, administrador de la firma, va recollir el Premi de la mà de l`Hble. Conseller d'Empresa i Ocupació, Felip Puig i va agrair el reconeixement, remarcant la importància de l'equip humà en l'organització. A continuació es detall...\nASEGEMA és membre de:\nASSOCIACIÓ D'EMPRESARIS DE GÈNERES DE PUNT DE MATARÓ I COMARCA\nC/ Thos i Codina, 9, 08302 Mataró. Barcelona • Tel.: +34 93 790 24 80 • e-mail: asegema@asegema.org\nWeb desarrollada por Duma Interactiva.


Valors | Smart Engineering BCN\nSom un grup de doctors i tècnics del món de l'Enginyeria Civil especialitzats en l'àmbit dels materials i les estructures. Ens agrada ser un referent de coneixement i innovació, treballant diàriament amb la voluntat de donar als nostres clients, noves solucions innovadores i eficients.\nAcumulem més de 30 anys d'experiència en l'R+D+i, tant en l'àmbit públic com a privat del més alt nivell. Treballem en l'àmbit nacional i internacional sempre amb la voluntat de generar relacions úniques i pròximes amb l'empresa que perdurin amb el temps.\nTreballem per abordar la problemàtica, des d'una perspectiva multidisciplinària que permet oferir respostes integrals i òptimes als nostres clients. Creiem que cada projecte és únic i considerem que les solucions han de ser específiques per a cada una de les situacions.\nTreballem per trobar les solucions amb un major impacte a la nostra societat i buscant les alternatives més òptimes i eficients per a cada situació, en l'actualitat i el futur.\nAmb els nostres clients i el món que ens envolta, integrant-nos i adaptant-nos a la realitat i problemes del nostre client, per així poder proporcionar solucions que donin resposta als repetes del nostres clients amb un alt nivell tècnicn i científic.


Un carnaval com els d'abans\nBarcelona convoca a una festa més austera -però no menys divertida- i inspirada en la tradició.\nEl ball de màscares i disfresses se celebrarà al Passeig Picasso en acabar la taronjada. (Propias)\n08/02/2013 11:57 | Actualizado a 09/02/2013 10:38\n“Barcelona és carnaval!” Ho ha dit Sa Majestat el rei Carnestoltes, que va arribar ahir a la ciutat per proclamar el seu regnat de disbauxa i alegria. Al mercat dela Llibertat, a Gràcia, el rei Carnestoltes va presentar els set ambaixadors –que simbolitzen cada una de les vil·les històriques de la ciutat– i junts van donar el tret de sortida a la festa més acolorida i amb més ritme de l’any. Una celebració que (la situació obliga) ha hagut de contenir la despesa amb un pressupost necessàriament auster: 108.777 euros, un 10,83% menys que l’any passat. De fet, tant els set ambaixadors com el rei Carnes- toltes tornaran a enfundar-se els vestits de l’any passat, creats per la dissenyadora Valeria Civil.\nPer segon any consecutiu, Barcelona recupera el carnaval tradicional inspirant-se en els episodis de la festa a la ciutat dels segles XIV, XVII, XIX i XX. Per aquest motiu, fins dimecres 13, quan tindrà lloc l’enterrament de la sardina, la ciutat organitza 34 rues, una més que l’any passat. Totes tindran lloc dissabte a les set vil·les històriques –Horta, Sant Andreu, Sarrià, Gràcia, Sants, Les Corts i Sant Martí- i a diversos barris, tret de la cavalcada del rei Carnestoltes que es farà diumenge al barri dela Ribera. Coma novetat d’aquesta edició del carnaval, “hi haurà una interrelació entre les celebracions dels districtes i de la ciutat” explica Maria Anglada, responsable del Carnestoltes de Barcelona. “Dissabte, cada ambaixador participarà en la cavalcada de la seva vil·la, i diumenge també estarà representant-la a la desfilada del rei al Born”, puntualitza.\nEl diumenge, el barri dela Ribera, bressol del carnaval barceloní, acollirà la cavalcada del rei Carnestoltes. Els més petits començaran la festa amb un ball de màscares amb el grup d’animació Pentina el Gat mentre esperen a Sa Majestat Carnestoltes, que per segon any serà el pallasso Tortell Poltrona. Aquest anirà acompanyat dels seus set ambaixadors en vuit carruatges de cavalls, a més dels seus servents i la seva cort, precedits de banderers i grups de música popular. A la rua també participaran diferents associacions i entitats de la ciutat que han volgut col·laborar en la recuperació d’aquest carnaval de caire històric. “La cavalcada del rei del carnaval no serà una rua formada per comparses de carnestoltes; s’ha dissenyat una celebració tradicional”, subratlla Maria Anglada, que destaca la recreació de festes com la taronjada –una batalla campal de tots contra tots que recorda les taronges que es llençaven originàriament–, o el ball de màscares.\nA la gran desfilada artística del carnaval es recorreran els carrers deLa Ribera, passant pel passeig del Born, armats amb més d’un miler de globus de color taronja i confeti per celebrar la taronjada al passeig Picasso –entre els carrers dela Riberai Fusina– i que començarà quan el rei dels poca-soltes i els set ambaixadors pugin als seus respectius pòdiums entre el públic.\nUna vegada finalitzada la lluita de color que ha enfrontat el públic amb el seguici, es donarà pas al Gran Sarau amb el tradicional ball de màscares, que com a novetat s’obrirà amb una flashmob sorpresa que convidarà els assistents a sumar-se a la festa i a ballar tot seguint el ritme de la música de l’Orquestrina del Sarau dela Costa.\nParal·lelament a la festa, s’ha creat l’Auca del Carnaval –vinyetes sobre la festa– que es poden veure al web del carnaval. A més, a diferents espais de la ciutat es podrà veure l’exposició itinerant Torna el carnaval, amb fotografies de Pere Virgili.\nEl Rei del Carnestoltes, Tortell Poltrona, anirà acompanyat dels seus set ambaixadors. (Propias)\nProgramació diumenge dia 10 de febrer\n- Sarau infantil: a les 16.30h al Passeig Picasso.\n- Cavalcada del Rei Carnestoltes: a les 17.15h i amb inici al mercat de Santa Caterina.\n- Taronjada: a les 18h, al passeig Picasso\n- El Gran Sarau i Ball de Màscares: a les 18.15h, al passeig Picasso.\nEl dimecres de Cendra posa fi al Carnaval i començala Quaresma. El 13 de febrer es produirà així la mort, la vetlla i l’enterrament del rei Carnestoltes i s’acabarà el regnat de la gresca i la disbauxa que s’havia instaurat a la ciutat durant una setmana. Com a acte simbòlic s’enterrarà la sardina, que simbolitza l’oblit dels pecats realitzats. L’enterrament tindrà lloc al parc dela Ciutadella i anirà acompanyat d’una festa infantil oberta a tothom, amb esmorzar i animació, on es realitzaran diversos tallers per fer l’arengada amb la vestimenta tradicional: la faldilla amb un llaç i penjada d’una canya amb un fil.


Joc gratis Demogorgon - Joc online per jugar gratis\nDefensa a la terra de la ira dels Demogorgon que volen envair-la i matar a tots els humans\nCom es juga? En la part dreta de la pantalla tens tota la informació sobre la batalla: els demogorgon que estan atacant, els diners que tens per comprar armes i el tipus de defensa que pots comprar i col.locar sobre el terrenys de la batalla. Quan tinguis suficients diners clica sobre l´arma que vulguis posar sobre el terreny i torna a clicar en el lloc on creguis que pot matar a més demogorgon\nEtiquetes: batalla lluita defensa disparar roll guerra\nA Air Batalla Defensa Dispara Disparar Guerra Lluita Matar Or Rol Roll Spa Talla Terra\nMés jocs semblants a Demogorgon\nDemogorgon en altres idiomes\nEl joc Demogorgon és un joc online d'ordinador per jugar gratis. No has de descarregar res, ni instal·lar res, perquè Demogorgon és un joc en flash.\nSegur que et preguntes, com es juga a Demogorgon, donc bé, aqui tens les instruccions: En la part dreta de la pantalla tens tota la informació sobre la batalla: els demogorgon que estan atacant, els diners que tens per comprar armes i el tipus de defensa que pots comprar i col.locar sobre el terrenys de la batalla. Quan tinguis suficients diners clica sobre l´arma que vulguis posar sobre el terreny i torna a clicar en el lloc on creguis que pot matar a més demogorgon.


janquim: "Està mort" (criteris i estímuls)\nQuan decidim que un “tema” està mort?\nÉs una conversa freqüent a les redaccions. I no sempre és fàcil posar-se d’acord. Hi ha arguments bons que tot i això es poden rebatre.\nPoso dos exemples recents.\nJa ho hem dit\nA la redacció del 3cat24, hem rebut aquests dies una nota de premsa per advertir que el Govern presentava el nou servei de mobilitat “Mou-te”.\nHem decidit que no cobriríem aquesta informació perquè ja l’hem donada. Ho vam fer el mes de juliol. I TV3 també se'n va ocupar.\nEl nostre “client” ja té aquesta informació. Per tant, no fa falta tornar-hi. És un criteri.\nNo ho hem dit\nFa poc, vaig veure en un altre mitjà una informació que em va interessar. És la mena de peça que procuro fer per al 3cat24. Se m’havia passat per alt, per imperícia.\nTransports Metropolitans de Barcelona ha posat en servei una aplicació per a mòbil basada en la “realitat augmentada”.\nMe l’he descarregada, l’he provada i em sembla rellevant que hi hagi una eina com aquesta per a la ciutat de Barcelona.\nEm vaig posar en contacte amb el servei de premsa de TMB, que des d’ara ja em tenen a les seves llistes, i em van ampliar una mica la informació. Més de sis mil descàrregues en pocs dies em sembla una prova contundent que al país hi ha bastantes persones que fan servir aquestes eines.\nEls altres ho han dit\nPerò els responsables de la redacció van entendre que la mateixa informació ja havia aparegut en altres mitjans. I tenien raó.\nPer tant, es va considerar que no calia fer-la. Observem que el criteri s’ha capgirat i ja no es basa en “els nostres usuaris”. Si nosaltres no n‘hem dit res, per als nostres “clients” la informació encara és nova.\nAquesta vegada hem fet servir un altre criteri. El que hem dit és que la informació ja ha sortit a altres llocs i si en parléssim “aniríem al darrere”.\nQue s’ha de fer en aquests casos? Pensar només en l’usuari? Pensar també en què puguin dir els nostres col·legues de la competència?\nNo comento tot això per discutir fora de la redacció les decisions que es prenen a la redacció. Seria tan absurd com deslleial.\nNomés provo de compartir els dubtes, com he fet sempre aquí, perquè m’adono que l’ofici no ha avançat gaire.\nUn altre bucle\nQuan vaig començar a fer feina de periodista, fa vint-i-cinc anys, ja teníem les mateixes converses sobre els mateixos assumptes. Des d’aleshores, encara no hem trobat una resposta que funcioni i, al final, sempre depèn de l’opinió personal d’una o dues persones que en aquell moment exerceixen una responsabilitat.\nJo mateix ho he fet en unes quantes redaccions i estic segur que m’he equivocat desenes de vegades. Potser el problema és que cada vegada ens ho haguem de preguntar de nou i que cada vegada torna a dependre d’un criteri personal.\nSeria més fàcil si hi hagués un criteri establert, si no estigués tan enganxat al risc d’error personal. Però em temo que d’aquí a deu anys podria escriure un apunt molt semblant a aquest.\nPotser, això no és un defecte de l’ofici sinó un dels seus avantatges. Tenir-ho tot resolt seria avorrit mentre que topar amb els dubtes cada dia és una oportunitat per rumiar a fons i aprendre.\nPer a mi això és un valor indubtable però tal vegada no ens ho hauríem de mirar des de la nostra perspectiva, la dels que produïm continguts informatius, sinó des del punt de vista dels usuaris.\nPotser ells no necessiten que dubtem constantment encara que ens sembli fascinant, potser no volen que improvisem amb més o menys encert encara que el repte ens estimuli.\npublicat per jnqm a les 10:01 etiquetes: aprendre, barcelona, eina, informació, llibre d'estil, mòbil, redacció\nTens raó quan dius que fa 20 anys en parlàvem i d'aquí a 10 en continuarem parlant. És un debat amb moltes arestes, però un dels problemes és que tot sovint perdem de vista (segurament sense acabar-nos-en d'adonar) que el nostre 'client' no són les fonts i/o els protagonistes de la notícia, sinó els lectors/telespectadors/oients (ara dits usuaris). Gràcies per compartir els teus dubtes al bloc.\n27 de setembre de 2010 a les 13:05\nGràcies a tu per comentar-los...\nSaps què? Compatteixo els dubtes perquè en tinc i no sé si això és bo (a mi m'ho sembla). Potser no, potser un professional de debò no hauria de dubtar sobre el la feina que fa... Potser el que passa és que em faig tantes preguntes perquè no en sé... Si en sabñés més... però em sembla que deu ser una qüestió de caràcter, m'agraden els interrogants.\ngràcies per llegir tot això i dir-hi la teva\n2 d’octubre de 2010 a les 1:37


Venda de Fast N'Glorious de Mandala Seeds\nAlchimia presenta la varietat Fast N'Glorious de Mandala Seeds, una varietat especialment desenvolupada per al cultiu de marihuana en exterior, sent una planta robusta i resistent amb floració precoç.\nMarihuana Fast N'Glorious, versió sativa de Mandala #1\nAquesta nova varietat de Mandala és una millora d'un dels seus grans clàssics, la varietat de marihuana Mandala #1, possiblement la més estimada del seu catàleg pels cultivadors d'exterior. Es va creuar un fenotip molt particular de Mandala #1 amb una línia Landrace de Sud-àfrica per transmetre-li una floració primerenca que permeti el seu cultiu fora de les zones tropicals.\nEl resultat d'aquest creuament, Fast N'Glorious, està composat per un 80% de genètica Sativa i un 20% de genètica Indica, donant plantes amb un creixement vigorós i un estirament bastant marcat durant la transició a la floració, donant fàcilment a les plantes un bon volum.\nAmb una estructura esvelta que s'adapta bé al cultiu Sea Of Green, la varietat Fast N'Glorious també respon molt bé a la poda apical, per limitar la seva altura final i afavorir la producció de les seves branques secundàries.\nLa floració de Fast N'Glorious comença bastant d'hora en la temporada, es pot collir a finals de setembre al cultiu de marihuana a exterior i després de 60 dies de floració en interior. Per al seu cultiu en interior, Mandala recomana una intensitat de llum de al menys 400w HPS per metre quadrat per permetre-expressar-se correctament.\nLa seva collita és tan ràpida com generosa, ja que Fast N'Glorious pot produir fins a més de 1000gr per planta en ple sòl en exterior i més de 500gr/m2 en interior.\nFast N'Glorious, marihuana de collita primerenca per a cultiu exterior\nFormant flors llargues amb una molt bona relació flor-fulla, Fast N'Glorious és fàcil de manicurar i donarà una collita de qualitat gràcies a la seva bona producció de resina i els seus calzes densos i carnosos.\nEl perfil terpènic de Fast N'Glorious està dominat per notes florals i herbàcies que recorden la menta, enriquides amb tocs afruitats. Sent una planta que desprèn poca olor durant el cultiu, Fast N'Glorious és una bona opció per als cultivadors que busquen varietats de marihuana amb una olor discret.\nDigna descendent de la línia South African Highland, la varietat Fast N'Glorious produeix un efecte clar i estimulant, que promou el bon humor i la creativitat. Segons les informacions comunicades per Mandala Seeds, aquesta soca pot ser útil per combatre l'ansietat, la depressió i l'estrès causa del seu efecte càlid i positiu.\nCaracterístiques de Fast N'Glorious de Mandala Seeds:\nGenètica: 80% Sativa - 20% Indica\nHíbrid: Early Mandala # 1 x South Africa Highlands\nProducció exterior: 1000-1100 gr per planta\nAlçada de la planta: mitjana - alta\nTHC: 18,5% - el 21%\nPropietats de Fast N'Glorious\nGranes Regulars Floració ràpida Productives Sativa Indica Resistents a la humitat Efecte estimulant Sog\nOpinions de Fast N'Glorious i preguntes\nVols donar la teva opinió sobre Fast N'Glorious o preguntar sobre aquest producte?


The Invercauld Arms Hotel Braemar Regne Unit - Ofertes d'hotels amb els MILLORS DESCOMPTES EN LÍNIA\nMain Street, Braemar, Braemar, Regne Unit, AB35 5YR - Molt bona ubicació - Veure al mapa\nMés informació sobre The Invercauld Arms Hotel\nConvenientment situat a Braemar, The Invercauld Arms Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Braemar. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, telèfon, aparell de televisió, assecador de cabell a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, The Invercauld Arms Hotel no troba competidors en cap categoria.


Godella celebra el Dia de l’Arbre de la Comunitat Valenciana – RiberaTV\nGodella celebra el Dia de l’Arbre de la Comunitat Valenciana\nAmb motiu del Dia de l’Arbre de la Comunitat Valenciana, que se celebra el pròxim 31 de gener, l’Ajuntament de Godella ha iniciat una campanya de comunicació amb la publicació d’alguns dels arbres més emblemàtics que es troben en el terme municipal.\nLa Regidoria de Medi Ambient de Godella, dirigida per Natalia Garrido, ha creat una sèrie de documents audiovisuals en els quals apareixen els diferents arbres amb una interessant fitxa amb algunes de les dades més importants de cada espècie.\nL’objectiu de la campanya és conscienciar sobre la importància de les diferents espècies que es troben en el municipi de Godella i, a més, donar a conéixer estos arbres que formen part del patrimoni de la localitat pel seu gran valor ambiental.\nNatalia Garrido, regidora de Medi Ambient, ha assegurat que estos vídeos serviran “per a donar a conéixer els arbres més emblemàtics del nostre poble”. “A vegades no som conscients del que tenim a escassos metres de la nostra llar i, per això, la celebració del Dia de l’Arbre de la Comunitat Valenciana és una gran oportunitat per a difondre’ls”, ha seguit la regidora.\n“Hem de posar en valor totes les espècies del terme municipal. Tant en el nucli urbà com en les diferents urbanitzacions que integren el nostre poble tenim exemplars que, per diferents motius, mereixen un reconeixement per part de la ciutadania”, ha agregat Garrit.\nGodella celebra el Dia de l’Arbre de la Comunitat Valenciana added by Grup Televisió on 28 gener, 2021


destrals de gel a les explosions: els jocs de muntanya eren un cap de setmana de diversió boja - Notícies\n'El segon dia dels Jocs de Muntanya d'Hivern presentat per Eddie Bauer va començar en una tempesta de neu i va acabar en flames'. Aquesta va ser la publicació d'un comunicat de premsa publicat pels organitzadors d'aquest esdeveniment salvatge de cap de setmana celebrat dues vegades a l'any a Vail, Colo.\nAcabem de tornar, i els Jocs de Muntanya van tornar a ser un punt fort a l’hivern. Després de tres dies de competició atlètica, concerts en viu, projeccions de pel·lícules i demostracions d’engranatges en pendent, tot es va acabar embolicant el diumenge a la nit.\nGrans boles de foc! Tirar una bicicleta per una rampa de neu gegant a la muntanya Vail\nAmb esdeveniments com els famosos Telemark Big Air dels Jocs, l’escalada artificial de “gel”, una pujada de neu muntanya amunt i el Slalom de bicicleta de baixada descensable i amable per als espectadors, els Jocs reuneixen uns esports nínxols únics vistos probablement cap on no.\nL'editor col·laborador de GearJunkie, Sean McCoy, va passar tres dies competint a l'Ultimate Mountain Challenge, una prova de resistència que inclou una nòrdica Sprint de 10 quilòmetres, una cursa d'alpinisme d'esquí de longitud marató i una cursa de 2.000 peus verticals per la cara davantera de Muntanya Vail.\nSam Elias (en blanc / gris) derrota a Scott Adamson a les finals del campionat d’escalada mixta\nUn aparador esportiu orientat als participants, milers de persones de Colorado i dels Estats Units es van alinear per fer proves contra esportistes d'elit i altres companys de mitjana mitjana.\nUn gran aire durant el dia també\nMcCoy va acabar en el sisè lloc de la seva divisió. Va assenyalar que l'esdeveniment li va donar 'un aspecte únic a l'increïble atlètic dels competidors d'elit mentre provava els molts equips que van fer possible la cursa'.\nestafa d'oli de cbd\nEspereu actualitzacions aquesta setmana amb detalls sobre el cap de setmana de McCoys, les revisions d'engranatges i altres històries de la nostra cobertura als Jocs.\nL'editor Stephen Regenold de GearJunkie va escriure la seva experiència a la cursa de muntanya-esquí de Games l'any passat a l'article 'Big Ups, Big Downs: Welcome to the Sports of SkiMo'.\nSean McCoy després d'una mica de sortida aeròbica en una cursa de pujada en velocitat\nLínia d’inici de la cursa d’esquí XC (a sobre) i zona d’arribada (a sota)\nMés explosions, més aire\nConcerts cada nit\nEls corredors SkiMo es dirigeixen ràpidament a la pujada\nHipòdrom de baixada amb bicicleta de neu. Crèdit fotogràfic: Zach Mahone\nEls ciclistes de neu corren cap a cap. Crèdit fotogràfic: Zach Mahone\nUns minúsculs punts forts en un rocòdrom\nEls guanyadors del Ultimate Mountain Challenge\nXC cursa de bici de neu\nZona de demostració deslliurant\nAjustaments d'esquí gratuïts a la carpa Eddie Bauer\nArt vertical: torres d’escalada al poble de Vail\nEl Drone de passatgers es llança per moure't


Hola a tots, a partir de ja, obrim el primer box de l’E-Mind dedicat a la fisioteràpia. L’Adrià tindrà cura de vosaltres en el primer mòdul, just entrant a mà dreta de l’E-Mind i al final del missatge us deixem el seu telèfon per si voleu passar per les seves mans.\nLi vàrem demanar a l’Adrià una breu introducció de la seva trajectòria i ens deixa aquesta breu descripció:\nEl meu nom és Adrià Garriga, treballo com a fisioterapeuta i entrenador personal, encara que aquí, a l’Esquaix Igualada, veureu la meva vessant com a fisioterapeuta.\nLa meva inquietud pel moviment i l’esport ve ja de petit practicant molts esports, fins que, a l’edat de 14 anys vaig prendre la determinació que volia dedicar-me al tennis de forma professional.\nFinalment aquest somni es va truncar per múltiples lesions que em van impedir seguir intentant-ho... tot i que va ser una de les etapes més dures de la meva vida, mira’t en perspectiva, totes aquelles experiències em van aportar grans lliçons de vida com saber realment que és l’esforç i la cerca dels propis límits (no només en l’àmbit esportiu).\nPer això, quan vaig començar el grau en fisioteràpia, el meu principal objectiu era aprendre el màxim possible per poder ajudar a la gent a complir el seu somni esportiu. L’objectiu ha anat expandint-se, no només centrant-me en l’àmbit esportiu, sinó també en un ventall molt més gran de gent.\nAixò m’ha portat a estudiar, el cos i la ment d’una forma molt més holística, especialitzant-me en biomecànica, dolor miofascial, punció seca, readaptació de lesions,...\nDesprés d’aquests 10 anys treballant com a fisioterapeuta en diversos equips i països, vaig afinant quins son els meus objectius en una sessió amb algú. Un dels més rellevants és aportar CONSCIÈNCIA i EMPODERAR a la persona de la seva millora per donar-li AUTONOMIA perquè no depengui d’una altra persona.\nTothom està amb un mateix les 24 hores al dia a diferència del fisioterapeuta que només hi està 1-2 hores a la setmana.\nPer mi serà un plaer que ens coneguem no només per curació, sinó més important, per prevenció, encara que no sigui gaire usual.\nPer qualsevol cosa que us pugui ajudar, em podeu trucar al 676 185 232.


Còmics de ciència-ficció\nDes de Buck Rogers fins avui s'han publicat centenars de còmics de ciència-ficció. He escollit, per raons d'espai, alguns dels més representatius del gènere. És obvi, doncs, que la majoria no es trobaran aquí. D'altra banda no era pas aquest l'objectiu perseguit. L'especialista i l'afeccionat tenen avui recursos suficients per cercar informació a través de la xarxa d'internet. El propòsit perseguit és molt més modest: acostar uns personatges que han marcat pautes, tant a la història dels còmics com a la de la comunicació i a la de la ciència ficció, al lector no especialista en aquests temes amb l'esperança de despertar la seva curiositat i, qui sap, el seu futur interès.\nA la relació del marge hi ha trenta sis dels còmics que m'han semblat bàsics. Això no vol pas dir que tots ells estiguin a l'abast dels possibles lectors. Alguns no s'han publicat al nostre país o ho han fet en temps llunyans i en edicions limitades per el que són difícils d'aconseguir. No he posat aquí els superherois americans, excepte els dos més representatius, perquè, crec que mereixen una pàgina apart.\nEls còmics de ciència-ficció no s'han acostat però, ni de lluny a tots els temes possibles. Només uns quants han estat utilitzats i repetits en diferents sèries: els viatges per l'espai i els imperis galàctics, els viatges pel temps, la visita d'extraterrestres al planeta Terra al llarg de la seva història o prehistòria i la supervivència en un mon postnuclear.\nBUCK ROGERS (1929) de Philip F. Nowland i Dick Calkins\nBUCK ROGERS, és considerada la primera sèrie de ciència-ficció de la història del còmic. Nowlan va utilitzar pel guió una novel·la seva Armaggedon 2419 publicada un any abans de la sortida del còmic. La strip va ser distribuïda a Estats Units a partir de l'any 1929 pel National Newspaper Syndicate.\nEn el primer episodi Buck Rogers, al despertar d'un llarg somni de cinc segles i trobar-se amb una Terra dominada pels xinesos, es converteix en el líder de la lluita per l'alliberament del poble nordamericà. En aquest lluita trobarà Wilma Deering que es convertirà en la seva companya inseparable en un seguit d'aventures que els portaran al planeta Mars. BUCK ROGERS ha esta dibuixat també per Murphy Anderson (1947-1949), Leon Dworkins (1949-1951), Dick Yager (1951-1958), Murphy Anderson altre vegada (1958-1959) i, finalment , George Tuska (1959-1967).\nTINTIN (1929) de Georges Remi "Hergé"\nTINTIN no és una sèrie de ciència-ficció. Només els àlbums, "Objectiu: la Lluna", "Hem trepitjat la Lluna" i "Vol 714 a Sidney" tenen relació amb el tema. Els dos primers que constitueixen una sola aventura, començada a publicar quatre anys abans del llançament del primer satèl·lit a l'espai, tracta un dels grans mites de l'home: arribar al nostre satèl·lit. Tornassol informa als nostres amics de les investigacions sobre un coet lunar en una base amagada. Però un grup fa sabotatge, roben els plans i desvien el coet de prova, fet que és una clara metàfora sobre la guerra freda i la cursa de l'espai de l'època. A pesar de les dificultats, però, a la fi aconsegueixen enlairar-se. Després, es descobreix que hi ha dos passatgers més, són els Dupondt, i per tant s'ha de reduir el temps del viatge per problemes d'oxigen. Aconsegueixen arribar a la Lluna i fer-hi les exploracions necessàries. Els problemes venen quan apareix un sabotejador, que amb l'ajuda d'un tripulant, vol tornar a la Terra abandonant la resta. Amb aquesta obra, Hergé s'avançà a la realitat i es demostraren força coincidències amb l'arribada de l'home a la Lluna el 1969. A més Hergé ja proposà l'existència d'aigua a la Lluna, fet contrastat fa poc temps. A Vol 714 Hergè recupera el mite de atribuir les estàtues de l'illa de Pasqua a extraterrestres, amb aparició d'OVNI inclosa.\nBRICK BRADFORD (1933) de William Ritt i Clarence Gray\nStrip diària apareguda als Estats Units l'any 1993 i distribuïda pel King Features Syndicate i a la qual s'afegí, a partir del 1934, una planxa dominical.\nEl protagonista Brick Bradford pot desplaçar-se per l'espai i el temps gràcies a un aparell en forma de baldufa inventat pel professor Kala Kopak. Brick viatja acompanyat de la seva promesa Béril Salisbury i el seu amic Bucko O'Brien a més a més del professor inventor de l'aparell locomotor. Aquest té també la propietat de poder canviar les dimensions de les coses i d'aquesta manera Brick i els seus companys podran viatjar a l'interior d'una moneda i descobrir el món de l'àtom. Les seves aventures el portaran a la prehistòria, a l'Egipte faraònic i a enfrontar-se a robots gegants.William Ritt abandonà la sèrie el 1948 i Clarence Gray la continuà fent-secàrrec també dels guions fins a l'any 1952 en què Paul Norris se'n va fer càrrec. El 1957, a causa de la mort de Gray, s'encarregà també de la planxa dominical. L'any 1948 la Columbia va produir una sèrie de quinze films per a la televisió protagonitzada per Kane Richmond i Linda Johnson.\nFLASH GORDON (1934) d'Alex Raymond\nA diferència de les anteriors, Flash Gordon va sortir per primera vegada als Estats Units en forma de planxa dominical el gener de l'any 1934, distribuïda pel King Features Syndicate. Alex Raymond s'inspirà en la novel·la When Worlds Collide de Philip Wylie i Edwin Balmer. Molt aviat, però, els guions van passar a ser escrits per Don Moore. La tira diària no va aparèixer fins al 1940 dibuixada també, en un començament, per Alex Raymond però continuada per Austin Briggs, Dan Barry, Sy Barry, Frank Frazetta, Ray Krenkel, Al Williamson i Ric Estrada. Les planxes dominicals, en canvi, són dibuixades exclusivament, des de l'any 1948, per Mac Raboy. Amb un plantejament similar al de Buck Rogers, Flash Gordon abandona la Terra acompanyat de la seva promesa Dale Arden i del científic Hanz Zarkov per arribar al planeta Mongo tiranitzat per l'emperador Ming que, com és normal, intentarà seduir Dale mentre la seva filla Aura pensa fer el mateix amb Flash. Flash aconseguirà aplegar al seu voltant en la lluita contra el tirà la resta del planeta i restituir el tron a Barin, l'autèntic príncep hereu que s'aparellarà amb Aura.\nSUPERMAN (1938) de Jerry Siegel i Joe Shuster\nSuperman aparegué per primer cop l'any 1938 en el número 1 de la revista Action Comics. A l'any següent va aparèixer ja en una revista pròpia i començà també a publicar-se en els diaris tant en tires diàires com en sunday's (suplements dominicals). Superman va ser el primer de tota una sèrie de superherois amb poders extraordinaris adquirits per les més diverses causes. Superman a la vida quotidiana s'amaga amb el nom de Clark Kent i fa de periodista tímid del Daily Planet. En realitat és fill de Jor-El, un científic del planeta Krypton que, quan descobreix la propera fi del planeta, l'envia a la Terra amb una nau. La gravetat diferent i l'estructura molecular del planeta Krypton farà que a la Terra Superman tingui uns poders que el fan pràcticament invulnerable, excepte quan s'exposa a les radiacions de la kryptonita, un mineral del seu planeta d'origen. Al llarg dels anys, Superman-Clark viurà nombroses aventures acompanyat sempre per Louise Lane, el seu jove amic Jimmy Olsen i tota una caterva de malfactors terrestres i extraterrestres que posen en perill el model de vida americà. Superman ha estat continuat per tants dibuixants que és impossible fer-ne aquí una relació i ha generat una sèrie de subproductes basats en el seu nom: Superboy, Supergirl, The Man of Steel, etc.\nALLEY OOP (1939) de Vincent T. Hamlin\nAlley Oop és un troglodita intel·ligent i afable que viu al país de Moo amb la seva promesa Oola, el rei Guzzle i el seu conseller Foozy sense oblidar el dinosaure Dizzie que serveix de mitjà de locomoció d'Alley. La sèrie va aparèixer en forma de tira diària l'any 1933 als Estats Units, distribuïda per la Newspaper Enterprises Association. Un any més tard sortia també la planxa dominical. Alley Oop fou creada com una sèrie d'humor, caràcter que no va perdre malgrat que l'any 1939 l'autor creà els personatges del professor Wonmung i del seu ajudant Osacar Boom inventors d'una màquina per viatjar en el temps que, accidentalment, captura Oop. A partir d'aquell moment Alley Oop viatjarà moltes vegades al llarg dels segles i es veurà involucrat en situacions que tenen lloc a l'antic Egipte de la reina Cleopatra, a la Roma dels cèsars, intervindrà a les creuades, a les guerres de religió que assolaren l'Europa de l'edat moderna i participarà en l'epopeia del Far West sempre en aventures divertides i retornant sempre, acabada una i abans de començar-ne una altra, al seu poblat prehistòric\nLES PIONNIERS DE L'ESPÉRANCE (1945) de Roger Lecureux i Raymond Poïvet\nUns astrònoms detecten un perill imminent: el planeta Radias pot xocar contra la Terra. Una nau, l'Esperance, serà enviada per evitar el desastre. Alguns dels astronautes, l'americana Maud, la xinesa Tsin Lu, el rus Rodion, el francès Thanga seran els protagonistes d'una sèrie d'aventures que alguns crítics consideren fins i tot millor que Flash Gordon la sèrie nord-americana que li serví de model sobretot pel que fa als guions més progressistes, tal com ja deixa entendre la composició dels personatges, i mes creïbles des d'un punt de vista científic. La sèrie, va ser publicada originalment, l'any 1945, a la revista francesa Vaillant. Aquests dos fets, l'any i la revista, marcaren profundament el contingut dels guions: la revista era editada pel partit comunista francès que formà part dels primers governs posteriors a la Segona Guerra Mundial amb un clima de col·laboració entre totes les nacions que havien combatut el feixisme, cosa que es deixa clara ja en l'elecció dels protagonistes.\nBLAKE ET MORTIMER (1946) d'Edgar Pierre Jacobs\nEncara que aquesta no és una sèrie exclusivament de ciència-ficció un parell d'episodis fan que es pugui incloure perfectament en aquest apartat. Aparegué, per primer cop, el setembre del 1946 en el número 1 de la revista belga Tintin editada per Raymond Leblanc. L'autor va ser capaç de crear ràpidament un clima de tensió que va mantenir intrigats els lectors del setmanari durant molts mesos. De fet, els protagonistes, el professor de física nuclear Philip Edgar Angus Mortimer i el seu company Francis Percy Blake, membre dels servei d'espionatge militar anglès M.I.5, no van fer la seva primera aparició fins al cap de dues setmanes. Moltes de les aventures d'aquesta sèrie tenen caràcter policíac encara que inclouen elements futuristes lligats a la ciència-ficció. A l'episodi, però, L'Énigme de l'Atlantide els protagonistes, que passen uns dies a les illes Azores, trobaran uns estranys metalls que els portaran a descobrir el secret del mític continent desaparegut. Però serà, sobretot, a la Piège Diabolique on la ciència-ficció esdevindrà la veritable protagonista fent viatjar els nostres protagonistes a un París del futur pràcticament en ruïnes. Un detall innovador: el llenguatge ha canviat de tal manera en funció de la fonètica que el fa difícilment comprensible pels qui utilitzaren el mateix llenguatge en segles anteriors.\nJEFF HAWKE (1954) de Sydney Jordan\nTira diària anglesa apareguda en el Daily Express l'any 1954. Malgrat que el Daily Express va deixar de publicar les seves aventures el 1974 aquestes continuaren a Estats Units i a Austràlia distribuïdes pel London Features Syndicate. Jeff Hawke és un pilot de la RAF que en una missió entra en contacte amb uns extraterrestres als quals ajudarà a deslliurar-se del dictador que els governa. La sèrie té dues línies d'acció que a vegades són divergents i a vegades s'entrecreuen. Per una part hi ha les aventures en què Jeff i el seu amic el comandant MacLean lluiten contra Chalcedon, un pirata de l'espai, educat, culte i divertit. A l'altra línia Hawke i MacLean troben explicacions extraterrestres a la majoria dels misteris de l'antiguitat que tenen intrigats els homes del segle vint: les piràmides d'Egipte, portes de pas cap a d'altres móns, l'esfinx, rèplica exacta d'una nau espacial (temes tractats posteriorment a Gatergate en el cinema i a la televisió); l'existència de sirenes, atlants i tota mena de vida intel·ligent amb formes biològiques sorprenents. Sense oblidar alguns dels mites somniats des de sempre: un motor que funciona amb herba, una màquina de moviment continu sense despesa energètica i altres meravelles impossibles de la tècnica.\nEL MUNDO FUTURO (1955) de Guillermo Sánchez Boix "Boixcar"\nEl Mundo Futuro és, probablement, la sèrie espanyola de ciència-ficció més original al menys fins al moment de la seva creació. Si les anteriors havien estat imitacions, més o menys afortunades, de Rogers, Bradfor o Gordon, la filosofia d'aquesta era de Hazañas Bélicas, sèrie que havia fet famós el seu autor. Boixcar va ser el creador d'un estil molt personal basat, agafant com a base documental, en una fotografia de premsa que era reproduïda utilitzant trames ratllades fetes amb la tècnica anomenada a ploma. La qualitat de les pàgines li va donar fama i notorietat merescudes. A més a més, però, els seus guions portaven sempre un contingut, més o menys latent, basat en una espècie d'humanisme d'arrel cristiana molt poc justificat per la realitat del moment. La solució dels conflictes individuals i col·lectius basada únicament amb la comprensió i l'amor al proïsme prenent partit pel model capitalista i amb fortes crítiques al comunisme ateu li valgueren acusacions de simpaties nazis, acusacions injustes per un home que havia lluitat contra el feixisme al costat de la República durant la guerra civil espanyola. Si d'alguna cosa es pot acusar Boixcar és d'ingenuïtat. La sèrie no té un protagonista fix i de cada quadern, Edicions Toray en va editar 102 d'ordinaris i 2 d'extres. És una aventura que comença i acaba amb uns protagonistes que ja no tornarem a veure més.\nBARBARELLA (1962) de Jean-Claude Forest\nLa primera heroïna de còmic alliberada sexual i intel·lectualment va aparèixer de forma discreta a la revista trimestral V Magazine la primavera del 62. L'èxit, però, no li arribà fins a la reedició de luxe, per burlar la censura, feta l'any 1964 per Eric Losfeld. Jean-Claude Forest va inspirar amb Barbarella tota una generació de nous dibuixants que seguiren l'exemple de Losfeld amb noves heroïnes -Jodelle (1966), Blanche Epiphanie (1967), Saga de Xam (1967), Epoxy (1968)- que trencaven els límits permesos a l'època inaugurant el que més tard s'anomenaria "còmic d'adults" i que tingueren uns defensors apassionats entre els joves de la revolució del maig del 68. Barbarella arriba al planeta Lythion on troba diferents pobles amics i enemics, s'enamora de Pygar, un àngel cec que recupera la vista gràcies a la seva relació sexual amb Barbarella, es baralla i fa l'amor amb Lio i fa posar vermell de plaer un robot que descobreix les "debilitats humanes". Barbarella, malgrat el seu èxit, no és una sèrie prolífica. V Magazine publicà només dues aventures, una tercera va ser publicada directament com a àlbum per Pierre Horay i, per acabar, L'Echo des Savanes publicà la darrera el 1981 dibuixada, però, per Daniel Billon. Roger Vadim va portar-la al cinema el 1968 amb Jane Fonda de protagonista.\nSPIDER-MAN (1962) de Stan Lee i Steve Dikto\nDe tots els superherois inventats pels guionistes de la Marvel possiblement Spiderman és el més emblemàtic. De fet no hi ha dubte que els tres superherois més llegits i coneguts són Superman (1938), Batman (1939) i Spiderman (1962) cosa que confirmen les seves successives adaptacions cinematogràfiques. Peter Parker, un estudiant tímid i orfe des dels sis anys, que viu amb els seus oncles, es mossegat per una aranya radioactiva. Segurament a qualsevol altre això li hagués produït un càncer però a Peter el dota d'aràcnids poders. Quan troba al seu oncle mort per uns malfactors decideix dedicar la seva vida a combatre el mal sota el nom de Spiderman. En aquesta lluita s'enfrontarà a malvats tant perillosos com Electro, el Dr. Octupus, el Camaleó, ... i es casarà amb la bonica Mary-Jane Watson-Parker. Tanmateix Spiderman és un superheroi una mica diferent: és un defensor de la llei perseguit per la policia, té dificultats per pagar el lloguer del pis on viu, quan fàcilment podria ser un mil·lionari com Batman, veu els seus superpoders com una espècie de maledicció que l'impedeix tenir una vida normal i està aixafat pel pes de la responsabilitat. Peter és capaç de descobrir la seva veritable personalitat a un nen condemnat a morir de leucèmia. Un any després de la seva aparició en el número 15 d'Amazing Fantasy, ja tenia la seva pròpia revista Amazing Spider-Man. Spiderman ha estat dibuixat per molts artistes: Sal Buscema, Gil Kane, John Romita Jr., Al Williamson, Mike Esposito, Keith Williams o Joe Rubistein entre d'altres. A Espanya ha estat editat sempre en quaderns i, ara, ho fa Planeta Agostini.\nMORT CINDER (1962) Héctor Oesterheld i Alberto Breccia\nEl còmic és un art en el qual, generalment, es dóna més importància al dibuix que al guió. Moltes de les històries que llegim no tenen un mínim rigor intel·lectual que les faci creïbles per a un públic adult. Per això, una sèrie com Mort Cinder és una autèntica joia atès que és capaç de ajuntar un excel·lent guió amb una extraordinària realització gràfica. Mort Cinder va ser publicat a Argentina a la revista Misterix. A Espanya va poder llegir-se en italià l'any 73 a la revista Il Mago que es ditribuÏa, encara que de forma minoritària, al nostre país. Poc després va ser publicat a la revista Zeppelin, editada per Buru Lan. Mort Cinder és un viatger del temps. No se sap per quina raó i amb quin mecanisme ho fa. Oesterheld es planteja el primer episodi de manera força irracional: un criminal ajusticiat, ressuscita gràcies a un antiquari, Ezra Winston, probablement l'autèntic protagonista, que el fa viatjar a diversos moments del passat per esbrinar la data d'alguns objectes de la seva botiga. Aquest viatges, però, el situen sempre en perill de mort: a les trinxeres de la Primera Guerra Mundial, en un vaixell d'esclaus, a la cel·la dels comdemnats a mort d'una presó o a la batalla de Les Termòpiles.\nLES NAUFRAGÉS DU TEMPS (1964) de Jean-Claude Forest i Paul Gillon\nA finals del segle vintè Christopher Cavallieri i Valérie Haurèle, la companya que li és destinada, són hivernats. Mil anys després, en despertar-se, troben un planeta totalment canviat amenaçat pels Trasses, unes rates mutants intel·ligents que estan envaint, a poc a poc, el sistema solar. Christopher que ha despertat separat de Valèrie intenta trobar-la. En el seu periple es trobarà amb curiosos personatges que enriqueixen la saga: el Tapir, el seu principal adversari, Lisdale un comandant amb mig rostre de metall, Quinina una atractiva mutant, etc. Les nou primeres planxes es publicaren, l'any 1964, al setmanari Chouchou. La sèrie quedà interrompuda fins que deu anys més tard la reprenguè el diari France Soir i el 1977 la revista Metal Hurlant. Paul Gillon es va fer càrrec dels guions a partir del cinquè episodi. Els àlbums, en versió original, foren publicats a França per Hachette. A Espanya foren publicats per Eurocomic. La sèrie, gràcies a la desbordant imaginació de Forest i al grafisme realista i elegant de Gillon ha esdevingut un dels còmics mítics i de culte de la ciència-ficció.\nPHILÉMON (1965) de Fred Othon Aristidès "Fred"\nPhilemon, que es publicà inicialment a la revista Pilote, és un xicot que viu al camp i es passa la vida somiant acompanyat del seu ruc Anatole fins un dia en que es troba Barthélemy, un vell constructor de pous desesperat per recuperar un paradís perdut: la lletra A de la paraula Atlàntic que hi ha en els mapes i que és una illa real al mig de l'oceà en un univers paral·lel. Berthélemy hi va viure un temps en haver trobat accidentalment una porta al fons d'un pou. La seva obsessió era tornar al nostre món. Un cop aquí, però, s'adona de les meravelles perdudes i es deleix per tornar. Philemon, ajudat pel seu amic Felicien, l'acompanyarà en el viatge de tornada. Malauradament, però, no van a parar a la primera A de la paraula sinó a la segona. A partir d'aquest moment aniran de lletra en lletra sense aconseguir mai retornar a la primera A. Aquesta és una de les sèries més originals que hi ha en el còmic de ciència-ficció i és considerada una autèntica obra mestra. Fred fa una autèntica exhibició d'humor, fantasia i poesia creant un univers original i sorprenent. Philemon va ser publicat en català per la revista Cavall Fort sense que, fins ara, s'hagi publicat en àlbums cosa que, en tot cas, demostra la manca de visió dels nostres editors.\nVALENTINA (1966) de Guido Crepax\nValentina comença el seu recorregut a la història del còmic com a companya de Neutron. De fet si Valentina està en aquesta relació de còmics de ciència-ficció és precisament per Neutron. Valentina aporta a la història un clima eròtic que, mica en mica, anirà adquirint més importància. La desaparició de Neutron convertirà definitivament Valentina en un còmic eròtic, interessant en els seus inicis però que cau, cada cop més, en el voyerisme.\nLa curva di Lesmo, el primer episodi de Neutron apareguè al número 2 de la revista Linus l'any 1965. L'any següent sortia un nou episodi I soterrani on s'explica la seva història i l'origen del sorprenent poder que té capaç de paralitzar amb la mirada. A l'interior de la Terra, a milers de metres de profunditat, viu una raça d'homes cecs. Un grup d'ells, en el passat, aconseguí sortir a la superfície, però foren eliminats pels indis del que més tard seria Mèxic. Només una dona, raptada per un pirata hol·landés aconseguí salvar-se. Fou la mare del primer nen d'una dinastia l'últim descendent de la qual és Philip Rembrant també conegut com Neutron. La història conclou en dos nous episodis La forza di gravità i Fumetto di un fumetto. A partir d'aquí les possibilitats comercials de Valentina fan que l'autor traspassi a aquesta el protagonisme de Neutron que seguirà apareixent en les noves històries ja com a company de Valentina i pare del seu fill.\nLONE SLOAN (1966) de Philippe Druillet\nL'any 1966 Eric Losfeld, propietari de les edicions Le Terrain Vague editora de la prestigiosa revista de cinema Pilote, va decidir entrar en el camp del còmic fent-ho, però, pensant en el públic adult. Per evitar problemes amb la censura va editar els seus productes com a llibres de luxe, amb un preu car per a l'època, cosa que els feia difícilment accessibles als menors. Fruit d'aquesta política fou l'aparició de Barbarella l'èxit de la qual li permeté incidir amb llibres com Lone Sloane, al que seguiren Saga de Xam (Rollin & Devil, 1967) i Epoxy (Van Hamme & Cuvelier, 1968), entre d'altres. Lone Sloane és l'heroi que lluita en un món on es barregen els déus, els dimonis, els mags i els humans. Per la seva temàtica, però, sobre tot, pel dibuix recarregat i la planificació barroca i delirant, Lone Sloane va representar un trencament brutal amb la concepció del còmic que havia imposat l'anomenada escola franco-belga amb el que més tard es coneixeria per "línia clara". No fou fàcil que el públic del moment acceptés aquest nou estil que aportava una dificultat addicional a la comprensió de la història. Per aquesta raó, Druillet hagué d'esperar quatre anys fins que la revista Pilote es va atrevir a publicar la continuació de les aventures de Lone Sloane.\nVALERIAN (1967) de Pierre Chrispin i Jean-Claude Mézières\nValerian es publicà a les pàgines de la revista Pilote encara que alguns episodis curts, més tard recollits en un àlbum, vàren ser publicats en format de butxaca al mensual Superpocket Pilote. Els guions van signats al principi amb el nom de Linus pseudònim de Pierre Christin. Valerian i Laureline són dos agents espaciotemporals al servei de l'Imperi Terràqüi amb capital a Galaxity. Espaciotemporal és una paraula que recull la doble possibilitat de les seves aventures: viatjar pels llocs més allunyats de la Terra fent servir salts per l'hiperespai i viatjar al llarg del temps amb un dispositiu que ja porta incorparat la mateixa nau i que els permet estar en qualsevol lloc i temps del passat del nostre planeta. La particularitat de les aventures de Valerian i Laureline està precisament en la seva radicalitat en la defensa de valors més propis de l'esquerra que de la dreta, cosa bastant poc habitual en els herois del còmic. Així davant el possible conflicte d'interessos entre els colonitzadors i els nadius d'un planeta, els protagonistes prenen postura a favor de l'abandó de la colonització terràqüia. I tot, acompanyat d'una desbordant imaginació que converteix aquests àlbums en autèntiques meravelles.\nULYSSE (1968) de Jacques Lob i Georges Pichard\nEl Club Francés del Llibre encarregà a Jacques Lob una adaptació fantàstica de la novel·la de Homer, L' Odissea. L'adaptació i els dibuixos, però, van semblar massa atrevits per a l'època i la sèrie no va ser publicada fins que l'any següent ho va fer a Itàlia la revista Linus. Poc després Charlie publicava, a partir del número 1, els primers episodis a França fins que, per un litigi, va quedar interrompuda. Phénix, una revista francesa dedicada a l'estudi del còmic, però amb una difusió molt limitada va continuar-la el 1973. Un any més tard France-Soir començava la publicació complerta. Al cim de l'Olimp hi ha una nau espacial per fer un estudi dels humans. Els suposats déus no són més que alienígenes encarregats de seguir l'evolució de la vida al planeta que, per distracció, fan servir Ulisses pels seus jocs i les seves apostes. D'aquesta manera les trobades amb Circe, Calipso, Zeus, Hades, Posidò, etc. són vistes amb la nova visió d'éssers amb una civilització i una tecnologia avançades uns quants mil·lenis. El regne de Hades, per exemple, no és més que una sala de projeccions amb les 020ges dels començaments de la civilització. Ulysse no s'ha publicat a Espanya. Es pot llegir, en francès, en àlbums, pràcticament introbables, publicats per Dargaud.\nDANI FUTURO (1969) de Victor Mora i Carlos Giménez\nCarlos Giménez havia fet, l'any 1968, la seva primera incursió en el còmic de ciència-ficció amb Delta 99. Les troballes gràfiques d'aquella sèrie quedaven, però, minimitzades per culpa d'uns guions que no estaven a l'alçada. Carlos Giménez va acceptar repetir l'experiència amb Victor Mora, un home lligat a l'esquerra, com a guionista per a la revista Gaceta Junior. Aquesta col·laboració permeté, en paraules de Salvador Vázquez de Parga, a Dani Futuro "marcar la pauta del corrent del còmic de ciència-ficció que es posaria de moda els anys 70, quan el còmic espanyol arriba a una certa maduresa deslligant-se definitivament de la ideologia imperant i irrompent en altres vies de pensament que fructificarien definitivament en el període post franquista". Dani Futuro és un noi que, després d'un accident d'aviació, reviu després de molts anys gràcies als esforços del professor Dosian amb l'ajut de la seva filla Iris. Les seves aventures transcorrent en un món idíl·lic quasi sense cap mena de violència. Aconseguir aquest clima de benestar i pau val el preu d'uns dibuixos una mica massa tous. És un defecte que el dibuixant superarà a mida que passi el temps\nLE VAGABOND DES LIMBES (1975) de Christian Godard i Julio Ribera\nCuriosament, una de les sèries de ciència-ficció més populars de França és obra, en l'aspecte gràfic, d'un dibuixant català, Julio Ribera, que ja havia publicat aquí la sèrie Platillos Volantes l'any 1954. Axle Munshine és el VAGABOND DES LIMBES, anomenat així perquè està condemnat a viatjar eternament d'un lloc a l'altre de l'espai, fugint de la Guàrdia Roja, en una fabulosa nau dissenyada pel seu pare i en companyia de Musky fill (o filla) dels prínceps dels eternautes, que té el do de poder escollir en cada moment l'aparença física de qualsevol edat. En el seu periple trobarà la bella Quimera dels seus somnis i haurà de triar entre ella i una Muskie enamorada d'Axle i convertida en una atractiva noia, però també trobarà Déu, un déu molt afeccionat a la beguda, el joc i les dones. Malgrat l'èxit internacional d'aquesta sèrie, amb gairebé una trentena d'àlbums publicats a França, i de l'origen del seu dibuixant, a Espanya només s'ha publicat en castellà el primer àlbum, amb el nom de El Caminante del Cosmos, editat per Norma.\nTHORGAL (1977) de Jean Van Hamme i Grzegorz Rosinski\nTHORGAL és una sèrie de ciència-ficció, del corrent anomenat heroic fantasy, que ha esdevingut un autèntic bestseller del còmic. Thorgal Aegirsson aspira viure tranquil amb la seva companya Aaricia, filla d'un cap víking, Gandalf-el-boix i, més tard, amb el seu fill Jolan i la seva filla Louve. Thorgal, però, sembla destinat a viure en un univers que és una barreja de l'Escandinàvia de l'edat mitjana i el mon dels déus nòrdics. La sèrie que, des d'un començament, inclou elements fantàstics pren un caire més "realista" quan introdueix elements de ciència-ficció. Thorgal és fill d'uns supervivents d'una nau espacial extraterrestre. Adoptat pels víkings ha viscut així fins que descobreix la veritat. THORGAL ha estat editat a Espanya, de forma desordenada, per diferents editorials: Distrinovel, Ediciones Zinco i Norma Editorial. El número 1 de la col·lecció, per exemple, porta el número 41 de la col·lecció Pandora (de Norma) que havia publicat anteriorment quasi una dotzena d'àlbums cronològicament posteriors. En els enllaços d'aquesta pàgina podeu trobar l'ordenació correcta.\nLES ROBINSONS DE LA TERRE (1979) de Roger Lecureux i Alfonso Font\nFa dos-cents milions d'anys una nau procedent del planeta Thula arriba a la Terra. El planeta Thula era un lloc on els seus habitant vivien idíl·licament fins que cau en mans d'un tirà. Un grup de gent, entres els quals hi ha el doctor Orloz acompanyat de Zorca, Orion i Tanou, organitzen la resistència però, davant les dificultats, es veuen obligats a escapar-se. La Terra els ofereix refugi. Els seu entorn, però, és encara el dels grans saures i els perills són incomptables pels refugiats. Els expedicionaris hauran de lluitar contra una natura fèrtil i hostil i contra les successives expedicions de servidors del tirà Zorca que no vol que tinguin la possibilitat de tornar mai més al seu planeta d'origen. Roger Lecureux ja havia escrit una altra sèrie famosa de ciència-ficció, Les pionniers de l'Esperance, i aquesta vegada trobà la col·laboració d'Alfons Font, un apassionat del tema, que amb el temps es convertiria en un dels millors autors del gènere. Les robinsons de la Terre van ser publicats a la revista francesa Pif Gadget i, posteriorment, editats en àlbums per Vaillant. A Espanya, Norma Editorial va publicar els dos primers àlbums.\nJEREMIAH (1979) d'Hermann Huppen "Hermann"\nJeremiah va ser creada, tant el guió com el dibuix, per Hermann Huppen, que signà "Hermann", per a la revista alemanya Zack, encara que el mateix any ja es publicava a França, primer a la revista Metal Hurlant i desprès al setmanari Super As.\nEl tema, que ja havia estat utilitzat per sèries que no van tenir tant d'èxit, era com sobreviure en un món devastat després d'una guerra nuclear que ha convertit el planeta en una runa i en un univers en el que apareixeran uns temes i personatges tòpics de la literatura de ciència-ficció que s'aniran repetint en d'altres sèries posteriors. Seguint el model de la caiguda de l'imperi Romà, la societat s'agrupa en petites bandes armades hermètiques que actuen com a depredadors dels petits llogarets, els habitants dels quals intenten sobreviure de la manera que poden, no sempre pacíficament. En aquest univers, Jérémiah, lleial, valent i pacifista es troba convertit en un autèntic rodamón acompanyat del seu amic Kurdi, astut, desconfiat i sempre a punt per posar-se en merders. En els seus viatges sense rumb fix trobaran poblets mig enrunats, poblats per èssers famèlics i es veuran embolicats en situacions violentes i desagradables de les quals només podran sortir amb intel·ligència i, sovint, amb necessitat d'utilitzar la força.\nLA TRILOGIE NIKOPOL (1980) d'Enki Bilal\nQuasi tota l'obra d'Enki Bilal es basa en dos elements fonamentals: la ciència-ficció i la política. És inoblidable el seu àlbum Les Phalanges de l'Ordre Noir (1979) sobre les assassines incursions de nostàlgics franquistes en petits pobles perduts dels Pirineus, i són de lectura obligada La croisière des Oubliés (1975) o Le Vaisseau de Pierre (1976).\nBilal arriba, però, al màxim reconeixement amb La foire aux immortels, primer dels tres volums que constitueixen la Trilogie Nikopol. Alcide Nikopol intentarà durant la campanya electoral que té lloc l'any 2023 en un Paris poblat per uns extraterrestres amb figura humana i cap d'animal que, curiosament, recorden els déus de l'antic Egipte, construir una societat igualitària per lluitar contra una població dividida entre el Centre, ocupat per les classes dirigents, i el Cinturó poblat d'aventurers i treballadors controlats per la milícia governamental. Els tres àlbums de la trilogia -La Feria de los Inmortales, La Mujer trampa i Frío Ecuador- han estat publicats a Espanya, en castellà, per Norma Editorial.\nCLARKE & KUBRICK (1980) d'Alfonso Font\nEl primer episodi de Clarke i Kubric aparaguè amb el nom de Lluvia dins del recull Cuentos de un futuro imperfecto. En aquest episodi els protagonistes responien pels noms de pila Stanley i Arthur i se les tenien amb un ordinador anomenat Hal 2001. Dos anys després Font recupera els personatges amb el nom de "C & K Espacialistas ltd." pel número 1 de Rambla una revista feta, en cooperativa pels dibuixants Luís García, Josep M. Beá, Alfonso Font, Adolfo Usero i Carlos Giménez.\nClarke i Kubrick, un homenatge obvi a la pel·lícula "2001, Una odissea de l'espai", són dos especialistes en els treballs més desagradables de l'univers. Bruts, sense afaitar, maldestres, rodejats de tot tipus de terrestres i extraterrestres increïbles i de noies boniques, poc vestides però inabastables, sempre estan discutint per les coses més pintoresques i sempre prenen decisions que, a la llarga, els resultaran més perjudicials. Clarke, sempre contemporitzador amb els qui manen, i Kubrick, més desconfiat i vitalista, sabran, però, sobreviure a totes les situacions provocades per les enganyifes, mentides i ambicions dels qui tenen el poder a base de diners i pocs escrúpols.\nHOMBRE (1981) d'Antonio Segura i José Ortiz\nEs pot dir que Hombre és fruit d'una casualitat. Antonio Segura, el seu guionista, va tenir la idea de pensar en un futur fosc del nostre planeta, en el sentit literal del terme, a partir de l'apagada de llum que patí Nova York el gener de l'any 1980. L'argument no és nou i ha estat tractat repetides vegades per la literatura i el còmic de ciència-ficció: després d'un cataclisme que ha deixat la Terra coberta d'un núvol que no deixa passar pràcticament la llum solar, els homes intenten subsistir entre les runes de la civilització tecnològica que ha provocat la destrucció. En aquest escenari el Hombre, sempre amb un cigar a la boca, poc enraonador, solitari i humanista escèptic, intenta sobreviure rodejat de personatges violents i malvats. La similitud amb la sèrie Jeremiah de Hermann és òbvia. Tanmateix hi ha diferències importants en el tractament del tema. Mentre la obra de Hermann es pot situar en un marc optimista respecte una possible supervivència, Segura i Ortiz carreguen les tintes sobre un pessimisme desesperançat que, portat al límit, qüestiona la bondat de l'espècie humana. Hombre va aparèixer l'any 1981 a la revista Cimoc. Posteriorment, a l'any 1984, va ser publicat per la revista KO Comics, per tornar més tard altra vegada a les pàgines de Cimoc.\nAKIRA (1982) de Katsuhiro Otomo\nAkira, una sèrie amb més de dues mil pàgines, és considerada la responsable de l'acceptació popular del corrent Manga. La història no té res de innovadora: Després d'un cataclisme misteriós ha esclatat la Tercera Guerra Mundial. Trenta anys després, a l'any 2023, una nova megàpolis, Neo-Tokyo, s'aixeca sobre les runes de l'antiga capital nipona. Els seus carrers, però, estan en mans de joves motoritzats que lluiten entre ells en una guerra sense pietat. Kaneda, el cap d'una de les bandes, es troba involucrat en un projecte militar secret. Tetsuo, un noi amb poders sobrehumans, company envejós de Kaneda es converteix en l'enemic públic número u quan intenta trobar Akira, que suposadament, té uns poders superiors al seus. Kaneda, per la seva banda, forma part d'un grup terrorista en el qual trobarà la guapa i decidida Akei. Akira es convertí, ràpidament, en un dels mites del còmic, considerada per molts com una obra mestra. Otomo aprofita el còmic per llençar un missatge crític sobre les plagues de la societat moderna i la responsabilitat dels qui governen: la urbanització excessiva, la deshumanització de les ciutats, les drogues i les dictadures.\nEL PRISIONERO DE LAS ESTRELLAS (1983) d'Alfonso Font\nLa revista Cimoc publicà a Espanya des de l'any 1983 fins el 1987 la sèrie El Prisionero de las Estrellas amb guió de i dibuixos d'Alfonso Font, una de les obres més importants de la ciència-ficció espanyola.\nEl Prisionero de las Estrellas aconsegueix escapar-se del Penal del Diable on ha estat reclòs sense saber-ne el motiu. A l'exterior es troba amb un territori desert, cremat per un Sol omnipresent en forma d'una immensa bola de foc. En un ambient kafkià el protagonista intenta resguardar-se del sol i dels seus perseguidors, una policia brutal i dictatorial que aniquila qualsevol signe d'oposició. Afortunadament per a ell, es trobarà amb un anomenat Front Armat d'Oposició que lluita per enderrocar el tirà. Allfonso Font és, probablement, atesa la quantitat d'obra feta, el millor autor de còmics espanyols de ciència-ficció, lloc que podria compartir amb Carlos Giménez, l'autor de Dani Futuro i Hom, malgrat aquest no s'ha prodigat massa en el tema. Els dos àlbums de El Prisionero de las Estrellas foren publicats a Espanya per Norma.\nLA SURVIVANTE (1985) de Paul Gillon\nAmb guió i dibuixos de Paul Gillon, La Survivante, és una sèrie limitada a quatre àlbums, basada en una idea original de Claude Maggiori que publicà L'Echo des Savanes entre 1985 i 1991. Només dos dels quatre van ser publicats a Espanya per Toutain. De fet el punt de partida és semblant al de la novel·la de Pedrolo, Mecanoscrit del segon origen. En un futur proper una noia està fent immersió i en sortir de l'aigua es troba amb un món misteriosament sense vida humana. A diferència de la protagonista de Pedrolo, Aude Albrespy, la supervivent, es troba sola sense possibilitats de ser una nova Eva. Aube es trasllada a París on s'instal·la en un hotel de luxe atesa per un robot possessiu, Ulysse, apte per a tot incloent-hi el paper de company sexual. Quan apareix, però, un altre supervivent Ulysse, gelòs, el liquida sense que hagi pogut evitar, però, que hagi deixat embarassada Aude. Quan neix el nen, Jonas, el robot el protegeix i educa gairebé com un fill, fins que aquest comença a sentir la necessitat d'independitzar-se. A partir d'aquest moment es lliurarà una lluita subtíl per decidir quina de les dues serà l'espècie dominant sobre el planeta, sense comptar, és clar, una tercera possibilitat equivocadament menyspreada representada per unes petites bestioles fastigoses que semblen tenir el seu habitat natural en el Sena.\nLES EAUX DE MORTELUNE (1986) de Patrick Cothias i Philippe Adamov\nMortelune és Paris. Un Paris, però, amb els edificis mig enderrocats i sense aigua. El Sena no existeix i els gats, però sobretot les rates, són la principal font d'alimentació d'un món apocalíptic destruït per la pluja àcida i sense possibilitat de veure mai el Sol, amagat darrera una atmosfera d'òxid de carboni. En aquest món dos personatges surten de nit a caçar i la casualitat fa que es trobin: el carnisser més important de la ciutat que tant pot vendre carn de rata com d'homes i que amenitza l'espera dels seus clients amb els "serveis" de la seva filla Violhaine i el príncep Jerome de Mortelune, un vell de més de noranta anys que n'aparenta vint gràcies a una droga fabricada pel seu germà Barnabé que només té la part superior del seu cos. Cothias ha inventat un món agònic que no acaba de morir i on la crueltat i la manca d'escrúpols són elements essencials per sobreviure. L'església dirigida per un ardiaca corrupte i libidinós, es confabula amb la policia i amb el duc Malik, propietari de les reserves de petroli que fan funcionar les màquines per destil·lar la pluja àcida i obtenir la poca aigua potable que s'ha convertit en la moneda de canvi més preuada. Les Eaux de Mortelune va aparèixer a la revista Circus. Dels deu àlbums publicats només cinc han sortit a Espanya en format revista editats per Glénat a la col·lecció Viñetas Completas.\nBEATIFICA BLUES (1986) de Jean Dufuax i Werner Goelen "Griffo"\nLa Terra està totalment contaminada i en descomposició. Els pocs ser humans que resten malviuen amb l'ajut d'una droga, la Beatifica, que els permet neutralitzar les mortals emanacions atmosfèriques, però que té efectes secundaris perillosos i que és distribuïda en exclusiva pel Centre. Vlack Saldo, un químic, antic treballador del Centre, que viu amb la seva família en una casa laboratori aïllada i amagada, segueix treballant a la recerca d'una nova droga que no creï addicció i que no és perillosa fins que, a conseqüència de l'atac d'una banda, es veu obligat a marxar acompanyat de Lisa, una nena veïna que ha quedat òrfena. El Centre pretén obligar Saldo a tornar a treballar a les seves ordres o, alternativament, a el·liminar-lo i, per aconseguir-ho enviarà Zelda, una androide, assassina professional, que si bé està obligada a complir les ordres està dotada d'uns sentiments que no la fan massa predisposada a complir el tracte. La editorial Dargaud va publicar tres àlbums i Glénat va recopilar-los, afegint-hi un quart volum, en un únic llibre. Tots quatre han estat editats per separat a Espanya per la sucursal de Glénat a la seva col·lecció Viñetas Completas en forma de revista\nWATCHMEN (1986) d'Alan Moore i Dave Gibbons\nÉs difícil dir si Watchmen és una més de les moltes sèries d'herois americans o es tracta precisament d'una burla despiatada d'aquest tipus de còmic. I ho és perquè els seus protagonistes usen, i abusen, de les disfresses que sembla que han de portar el superherois que es tinguin com a tals i que a ulls d'un lector adult semblen absolutament ridícules i infantiloides. La trama és també una mica gastada: un grup d'antics agents del govern americà que, no se sap perquè responen i vesteixen estrambòticament, es tornar a ajuntar i a actuar per venjar la mort d'un antic company i, de passada, salvar el planeta d'una possible hecatombe nuclear. El problema és que només disposen de 12 minuts. La obra consta de dotze fascicles i cada un d'ells correspon a un dels minuts que falten per a la destrucció. Com és natural els autors omplen cada capítol amb una sèrie de flash-backs que completen el seu univers.\nWatchmen va aparèixer als Estats Units editat per D.C. encara que els autors són britànics. Potser això és el que li dóna el distanciament per poder pensar que estem davant una ìntel·ligent paròdia del gènere.\nAQUABLUE (1988) de Thierry Cailleteau i Olivier Vatine\nEl còmic de ciència-ficció, igual que la literatura del gènere, reflecteix les inquietuds del moment. I a finals de la dècada dels vuitanta una nova preocupació s'havia afegit amb força a les de la guerra, la superpoblació, les drogues o la violència: el progressiu desgast del planeta i la necessitat de la seva preservació. Aquablue, publicat per Delcourt, és una sèrie que barreja sàviament la fantasia, l'humor i l'ecologisme. Wilfrid Morgenstern, un infant acabat de nèixer cuidat per un robot és l'únic supervivent d'una nau que ha xocat amb un asteroide. Recollit i adoptat, amb el nom de Nao, pels habitants humanoides del planeta Aquablue, es convertirà al cap d'uns anys en l'organitzador de la reconquesta del planeta ocupat per una empresa terrestre que explota els seus recursos naturals destruint tot l'entorn i ajudada per una força armada privada comandada per la coronel Ulla Morgenstern, tia de Nao i beneficiària de l'herència que pertany a aquest darrer, donat per mort. Olivier Vantine només va dibuixar, fins el 1994, els primers quatre àlbums de la sèrie. La resta, a partir de l'any 1996, editats també per Delcourt, han estat dibuixats per Cino Tota. El primer dels àlbums va ser publicat a Espanya al darrer número de la desapareguda revista Gran Aventurero.\nLE CYCLE DE CYANN (1992) de François Bourgeon i Claude Lacroix\nLa revista A Suivre publicà el primer episodi de Le Cycle de Cyann dibuixat per François Bourgeon amb guió d'ell mateix amb col·laboració de Claude Lacroix. El segon episodi apareixia quatre anys més tard i un tercer, complementari, acaba de ser publicat. Aquest temps inusual d'espera només es pot explicar atesa la dificultat i rigor d'aquesta obra que recrea un planeta amb una organització social, una fauna i una flora totalment inventades però perfectament creïbles. El clan d'Olsimar del planeta Olh ha perdut el contacte amb la seva llunyana colònia del planeta ilO on, se suposa, hi ha unes plantes que permetran preparar un antídot per combatre les febres porpres que aniquilen la població. Cyann, filla del senyor d'Olsimar, és enviada al front d'una espedició del planeta ilO on es trobarà amb mil dificultats a causa dels repetits sabotatges provocats pels seguidors de Zhej, cap del clan dels DeO que, no se sap per quina raó, intenten evitar que Cyann i les seves companyes Nacara i Crysane duguin a terme la seva missió. Le Cycle de Cyann ha estat editat a França per Casterman i a Espanya per Norma Editorial.\nALDEBARAN (1993) de Luis Eduardo de Oliveira "Leo"\nEls homes han trobat la manera de superar la velocitat de la llum i això els ha permès establir una colònia al quart planeta d'Aldebaran. En el viatge de tornada, però, la nau desapareix i tots els intents per tornar a Aldebaran acaben fracassant perquè s'ha perdut la tecnologia que possibilitava els viatges hiperlumínics. Cent anys després, els primers colons s'han establert d'una manera pràcticament definitiva i ja no esperen res de la vella Terra, tot i que alguns continuen pensant que algun dia arribarà una nova nau. Aldebaran és un planeta que dóna facilitats per poder portar una vida tranquil·la, però és encara un planeta desconegut que amaga moltes sorpreses, algunes d'elles mortals. Sobtadament, un petit poble de pescadors es veu exterminat per un suposat animal marí desconegut. Només uns quants supervivents aconseguiran escapar-se i iniciaran un llarg viatge que els porti a un indret habitat. El grup, per diferents raons, es va separant i el lector anirà seguint l'itinerari dels dos més joves que, amb el temps, acabaran trobant-se amb la resta. El temps, però, passa i les persones canvien. Aldebaran ha estat publicat a França per Dargau i no hi ha edició espanyola.


La música festiva de Germà Negre posarà punt final al 35è Tradicionàrius el 8 d’abril - Tornaveu\nAl vespre, una tradicional cercavila de cultura popular recorrerà el camí entre la plaça de la Vila i el CAT\nDimarts, 5 d'abril de 2022 18:40h\nLa formació de Banyoles oferirà un repàs als seus deu anys de trajectòria\nEl grup banyolí compleix una dècada voltant per tot el país, explicant històries a través de la música i fent-nos ballar, amb lletres despreocupades i irreverents però també de reivindicació social i política i amb una característica sonoritat carregada de presa de terra. Des de l’escenari del Tradicionarius iniciaran la seva gira dels deu anys, que seguirà després per places i festes majors.\nGermà Negre repassarà tot el seu repertori, des del seu primer disc, Els àngels fan torrades (2015), fins a l’àlbum publicat l’any passat, Picants, obscenes, amor i penes, una proposta on hi caben la patxanga holandesa, la cobla, la jota, el blues i ritmes caribenys i amb la qual asseguren haver tornat a l’essència del grup, amb molt ball i molta cultura popular i d’arrel. El públic també trobarà temes acabats d’estrenar, com la versió molt personal del clàssic de la música popular ‘La filomena’. Un espectacle amb un format dinàmic, amb l’objectiu de fer reviure l’essència de la festa major.\nEl concert de Germà Negre tancarà així la 35a edició del Tradicionàrius, que ha programat durant tres mesos més de cinquanta propostes per viure l’arrel, la fusió i la tradició i que ha portat més de seixanta grups i artistes. En aquesta edició, a banda de les propostes amb DO Catalunya, han destacat les músiques de proximitat i el cant col·lectiu i el ball, dos elements especialment reprimits per la pandèmia. El festival ha aconseguit mantenir el públic d’altres edicions, amb uns 9500 espectadors presencials en total, i 20.000 seguidors a les xarxes socials i al canal de Youtube.


Ajuntament del Masnou/Ja pots llegir 'El Masnou Viu' d'octubre\nJa pots llegir 'El Masnou Viu' d'octubre\nÚltima revisió 25-10-2021 08:56\nJa es pot llegir el número 134 d'El Masnou Viu, el d'aquest mes d’octubre. Durant els propers dies se'n distribuiran exemplars en paper a totes les llars masnovines.\nEn aquesta edició, el tema principal de la portada és el balanç de l’Equip de Govern i de l’oposició dels dos primers anys de legislatura de la primera meitat del mandat 2019-2023.\nTambé s’hi destaca que el Ple de l’Ajuntament dona llum verda a un nou plantejament per a Can Bernades, que recull al·legacions i propostes del veïnat i manté els guanys en zona verda i en habitatges protegits, així com l’estat de l’execució de les accions de les propostes guanyadores dels pressupostos participatius.\nMiguel Àngel Anadón, escultor, pintor, dissenyador gràfic i publicista masnoví, és la protagonista de l'entrevista d'aquest mes. La secció "Punt de Trobada" està dedicada a l'Associació Ania.\nPortada d''El Masnou Viu' 134 (octubre 2021).\n"El Masnou Viu" 134, octubre 2021.